
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΙΑΝΟΥΑΡΙΟΥ 1989 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

10 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

20 · Κανονισμός οργάνωσης και λειτουργίας Πυροσβεστι¬ 
κών Σταθμών Αεροδρομίων της Πολεμικής Αεροπορίας. 1 

ΑΠΟΦΑΣΕΙΣ 

Εξουσιοδότηση από την Τράπεζα της Ελλάδος των χρηματι¬ 
στών - μελών του Χρηματιστηρίου Αξιών Αθηνών για 
την ανανέωση και εξόφληση εντόκων γραμματίων του 
Ελληνικού Δημοσίου σε φυσικά πρόσωπα και νομικά 
πρόσωπα ιδιωτικού δικαίου . 2 


ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 20 
Κανονισμός οργάνωσης και λειτουργίας Πυροσβεστικών Σταθ¬ 
μών Αεροδρομίων της Πολεμικής Αεροπορίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των περιπτώσεων στ' και θ' της παραγράφου 1 του άρθρου 
11 του Ν. 1481/1984 «Οργανισμός Υπουργείου Δημόσιας Τά¬ 
ξης» (Φ.Ε.Κ. τ.Α' 152), όπως αντικαταστάθηκε το άρθρο αυτό 
με την παράγραφο 1 του άρθρου 1 του Ν. 1590/1986. 

β. Της παραγράφου 2 του άρθρου 1 και της παραγράφου 6 του 
άρθρου 2 του Ν. 1590/1986 «Τροποποίηση διατάξεων του Ν. 
1481/1984 «Οργανισμός Υπουργείου Δημόσιας Τάξης και άλ¬ 
λες διατάξεις» (Φ.Ε.Κ. τ.Α' 49). 

γ. Τις διατάξεις του Π.Δ. 137/1986 «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας Τά¬ 
ξης» (Φ.Ε.Κ. τ.Α' 51). 

δ. Την 662/1988 Γνωμοδότηση του Συμβουλίου της Επι¬ 


κράτειας, μετά από πρόταση των Υπουργών Εθνικής Άμυνας 
και Δημόσιας Τάξης, αποφασίζουμε: 

ΚΕΦΑΛΑΙΟ Ά 

Σκοπός - Αποστολή - Υπαγωγή - Διάρθρωση - 
Επάνδρωση Πυροσβεστικών Σταθμών 

Άρθρο 1 
Γενικότητες 

1.0 Κανονισμός αυτός έχει ισχύ για τα Αεροδρόμια της Πολε¬ 
μικής Αεροπορίας που η πυρασφάλειά τους έχει αναληφθεί από το 
Πυροσβεστικό Σώμα. 

2. Η Πυρασφάλεια των Αεροδρομίων περιλαμβάνει: 

α. Την πυρόσβεση που αποτελεί παραγωγική δραστηριότητα 
αιχμής. 

β. Την πρόληψη που περιλαμβάνει τη φροντίδα για την απο¬ 
φυγή εκδήλωσης πυρκαγιών σε χώρους του Αεροδρομίου και 

γ. Την επιτελική οργάνωση, συντονισμό, κατεύθυνση και αξιο¬ 
λόγηση των ανωτέρω δραστηριοτήτων. 

Άρθρο 2 
Σκοπός 

Σκοπός του Κανονισμού είναι: 

α. Η ενσωμάτωση της επιχειρησιακής δραστηριότητας των 
Πυροσβεστικών Σταθμών Αεροδρομίων στο λειτουργικό σύστημα 
των Μονάδων της Πολεμικής Αεροπορίας, υπό τον όρο ότι δεν θί¬ 
γεται η διοικητική αυτοτέλεια των Σταθμών αυτών όπως αυτή 
καθορίζεται στην παράγραφο 1 του άρθρου 4 του παρόντος Κανο¬ 
νισμού. 

β. Ο επακριβής καθορισμός αρμοδιοτήτων και ευθυνών της 
Πολεμικής Αεροπορίας και του Πυροσβεστικού Σώματος σε θέ¬ 
ματα πυρασφάλειας των Πολεμικών Αεροδρομίων. 

γ. Η ρύθμιση θεμάτων οργάνωσης, λειτουργίας, συντονισμού, 
κατεύθυνσης, επιθεώρησης και αξιολόγησης των Πυροσβεστικών 
Σταθμών Αεροδρομίων της Πολεμικής Αεροπορίας. 

Άρθρο 3 

Αποστολή 

Αποστολή του Πυροσβεστικού Σταθμού Αεροδρομίου είναι: 

α. Η διατήρηση της απαιτούμενης ετοιμότητας προσωπικού 
και μέσων πυρασφάλειας για την αποτελεσματική κατάσβεση 
πυρκαγιάς σε περίπτωση ατυχήματος, αεροσκάφους, τη διάσωση 

του πληρώματος και επιβατών και την υποστήριξη των πτήσεων. 

β. Η άμεση επέμβαση σε περίπτωση πρόκλησης πυρκαγιών, 
πλημμυρών, καταρρεύσεων, θεομηνιών για διάσωση προσωπι¬ 
κού, μέσων και εγκαταστάσεων της Μονάδας Πολεμικής Αερο¬ 
πορίας. 

γ. Η λήψη προληπτικών μέτρων πυρασφάλειας και ο έλεγχος 
εφαρμογής αυτών στις εγκαταστάσεις και στα μέσα της Μονάδας 
Πολεμικής Αεροπορίας. 

δ. Η επέμβαση, δευτερευόντως, σε πυροσβεστικά συμβάντα 
εκτός ελεγχόμενης περιοχής πυρασφάλειας της Μονάδας Πολε¬ 
μικής Αεροπορίας. 

Άρθρο 4 
Υπαγωγή 

1. Οι πυροσβεστικοί Σταθμοί Αεροδρομίων της Πολεμικής Αε¬ 
ροπορίας υπάγονται: 

α. Διοικητικά στο Αρχηγείο Πυροσβεστικού Σώματος, μέσω 
των προϊσταμένων τους Υπηρεσιών. 

β. Επιχειρησιακά στο Διοικητή του Αεροδρομίου μέσω του 
Διευθυντή Υποστήριξης. 

2. Από την ανωτέρω υπαγωγή προκύπτουν ευθύνες του Διοι¬ 
κητή του Σταθμού έναντι των Προϊσταμένων του οι οποίες αναλύ¬ 
ονται στο άρθρο 7 του παρόντος Κανονισμού και ευθύνες των 
προϊσταμένων ως ακολούθως: 

α. Η Διοικητική υπαγωγή περιλαμβάνει την ευθύνη των τοπο¬ 
θετήσεων και μεταθέσεων, πειθαρχικής και ποινικής δικαιοδο¬ 
σίας, μισθοδοσίας, χορήγησης ιματισμού και μεταφοράς προσω¬ 
πικού, σύμφωνα με τις διατάξεις του Κανονισμού Εσωτερικής 
Υπηρεσίας του Πυροσβεστικού Σώματος και τις συναφείς διατά¬ 
ξεις του παρόντος· Κανονισμού. 

β. Η Επιχειρησιακή υπαγωγή περιλαμβάνει την ευθύνη: 

(1) Υποστήριξης στη συντήρηση των μέσων 2ου και 3ου κλι¬ 
μακίου. 

(2) Υποστήριξης των Πυροσβεστικών Σταθμών στους τομείς 
υγειονομικής περίθαλψης, σίτισης, μεταφοράς μέσα στην ελεγχό¬ 
μενη από τη μονάδα περιοχή και στρατωνισμού, όπως αναφέρε- 
ται στα άρθρα 24, 25 26 και 29 του παρόντος Κανονισμού. 

(3) Παροχής υλικών και μέσων και συμμετοχής στην εκπαί¬ 
δευση για τη διατήρηση του προσωπικού στο απαιτούμενο επί¬ 
πεδο επαγγελματικής ικανότητας. 

3. Για θέματα του τομέα πυροπροστασίας των Αεροδρομίων 
της Πολεμικής Αεροπορίας οι Πυροσβεστικοί Σταθμοί κατευθύ- 
νονται και συντονίζονται από τα τμήματα πυρασφάλειας του Γενι¬ 
κού Επιτελείου Αεροπορίας (ΓΕΑ), του Αρχηγείου Τακτικής Αε¬ 
ροπορίας (ΑΤΑ) και της Διοίκησης Αεροπορικής Υποστήριξης 
(ΔΑΥ). 

4. Στα Τμήματα Πυρασφάλειας των ΓΕΑ-ΑΤΑ-ΔΑΥ, τοποθε¬ 
τείται από ένας ανώτερος Αξιωματικός του Πυροσβεστικού Σώ¬ 
ματος ως επιτελής ο οποίος συνεργάζεται με τον τμηματάρχη για 
την έκδοση παγίων, βασικών ή άλλων διαταγών πυρασφάλειας. 
Σε περίπτωση διαφωνίας των Αξιωματικών του Πυροσβεστικού 
Σώματος για το περιεχόμενο των ανωτέρω διαταγών, αναφέρο- 
νται εγγράφως και ιεραρχικώς αρμοδίως και σε περίπτωση μη 
επίλυσης της διαφοράς αναφέρονται στο Αρχηγείο Πυροσβεστι¬ 
κού Σώματος προς διευθέτηση της διαφοράς σε συνεννόηση με το 
ΓΕΑ. Τα καθήκοντα των ανωτέρω επιτελών του Πυροσβεστικού 
Σώματος καθορίζονται στους Κανονισμούς Λειτουργίας των ΓΕ- 
Α-ΑΤΑ-ΔΑΥ με τους περιορισμούς του άρθρου 1 παράγρ. 1 του 
παρόντος Κανονισμού. Ο χρόνος υπηρεσίας των Αξιωματικών 
του Πυροσβεστικού Σώματος στο ΓΕΑ, ΑΤΑ και ΔΑΥ θα είναι 
τουλάχιστον δετής εκτός εάν ειδικοί λόγοι επιβάλουν τη μετά¬ 
θεσή τους νωρίτερα. Αυτοί πέρα από τα ανωτέρω καθήκοντά τους 
θα εκτελούν μάχιμη υπηρεσία σε Υπηρεσίες του Πυροσβεστικού 


Σώματος. 

5. Τμήματα πυρασφάλειας εκτός από το ΓΕΑ, ΑΤΑ, ΔΑΥ 
υπάρχουν και στις Μονάδες της Πολεμικής Αεροπορίας και επαν¬ 
δρώνονται από Αξιωματικούς της Πολεμικής Αεροπορίας, τα 
τμήματα αυτά συνεργάζονται με τό Διοικητή του Πυροσβεστικού 
Σταθμού σύμφωνα με τα όσα ορίζονται στο άρθρο 19 αυτού του 
Κανονισμού. 

6. Το Τμήμα Πυρασφάλειας του ΓΕΑ σε συνεργασία με το αρ¬ 
μόδιο Τμήμα του Αρχηγείου Πυροσβεστικού Σώματος εκδίδει 
οργανόγραμμα καθώς και τα έντυπα «Δελτίο δύναμης καί μέσων 
Πυροσβεστικού Σταθμού Αεροδρομίου», «Δελτίο δραστηριότητας 
Πυροσβεστικού Σταθμού Αεροδρομίου», «Σηματική αναφορά» 
και «Δελτίο ημερήσιας επιθεώρησης Πυροσβεστικού οχήματος», 
έντυπα που προβλέπονται από τον παρόντα Κανονισμό. 

Άρθρο 5 

Διάρθρωση 

Ο Πυροσβεστικός Σταθμός διοικείται από Αξιωματικό Γενι¬ 
κών Υπηρεσιών του Πυροσβεστικού Σώματος και διαρθρώνεται 
στα εξής γραφεία: 

α. Γραφείο Οικονομικού 
'β. Γραφείο Προσωπικού - Γραμματείας 
. ,γ. Γραφείο Επιχειρήσεων 

δ. Γραφείο Εκπαίδευσης - Πρόληψης πυρκαγιών 
ε. Γραφείο Κίνησης - Συντήρησης Οχημάτων · 
στ. Γραφείο Εφοδιασμού - Συντήρησης Πυροσβεστικού Υλι¬ 
κού. · 

Άρθρο 6 
Επάνδρωση 

1. Οι Πυροσβεστικοί Σταθμοί Αεροδρομίων της Πολεμικής 
Αεροπορίας επανδρώνονται με μέριμνα και ευθύνη του Αρχηγείου 
Πυροσβεστικού Σώματος, σύμφωνα με τα οριζόμενα στο άρθρο 
20 του παρόντος Κανονισμού. 

2. Η οργανική δύναμη προσωπικού κάθε Πυροσβεστικού 
Σταθμού ανάλογα με την τάξη του είναι η προβλεπόμενη στο άρ¬ 
θρο 19 του Ν. 683/1977 «Περί τροποποιήσεως και συμπληρώ- 
σεως διατάξεως οργανικών νόμων Υπηρεσιών του Υπουργείου 
Δημόσιας Τάξης». 

3. Η ελάχιστη δύναμη κάθε φυλακής είναι 10 άνδρες για Πυ¬ 
ροσβεστικό Σταθμό Β' Τάξης και 8 για Πυροσβεστικό Σταθμό Γ’ 
Τάξης. 

4. Η δύναμη του προσωπικού σε πολεμική περίοδο διαμορφώ¬ 
νεται σύμφωνα με τα οριζόμενα στα άρθρα 15 και 31 του παρό¬ 
ντος Κανονισμού. 

5. Ο καθορισμός της τάξης, η προαγωγή ή ο υποβιβασμός 
των Πυροσβεστικών Σταθμών των Πολεμικών Αεροδρομίων γί¬ 
νεται με βάση την κείμενη νομοθεσία του Πυροσβεστικού Σώμα¬ 
τος μετά από σύμφωνη γνώμη του Γ.Ε.Α. 

ΚΕΦΑΛΑΙΟ Β' 

Καθήκοντα 
Άρθρο 7 

Καθήκοντα Διοικητή Πυροσβεστικού Σταθμού 

1. 0 Διοικητής του Πυροσβεστικού Σταθμού διοικεί το προσω¬ 
πικό του Πυροσβεστικού Σταθμού και ευθύνεται για την εκπλή¬ 
ρωση της αποστολής του, σύμφωνα με την ισχύουσα Νομοθεσία 
του Πυροσβεστικού Σώματος, τον παρόντα Κανονισμό και τις, 
κατά τα άρθρα 4, 7 και 19 του παρόντος, εκδιδόμενες για θέματα 
πυρασφάλειας διαταγές της Πολεμικής Αεροπορίας. 

2. Ειδικότερα ευθύνεται για: 

α. Την καλή οργάνωση των Γραφείων του Πυροσβεστικού 
Σταθμού. 

β. Την τήρηση της πειθαρχίας που επιβάλλεται από την ιεραρ¬ 
χία των βαθμών του προσωπικού. 

γ. Την τήρηση Κανόνων και διαταγών ασφάλειας προσωπι¬ 
κού. 

δ. Την ασφάλεια πληροφοριών, εγκαταστάσεων, υλικών και 
μέσων. 

ε. Την μέριμνα εφοδιαστικής επάρκειας. 

στ. Την αξιολόγηση της επαγγελματικής ικανότητας του προ¬ 
σωπικού. 

ζ. Την απρόσκοπτη εκτέλεση των καθηκόντων του προσωπι¬ 
κού. 

η. Την καλή συντήρηση των εγκαταστάσεων με συνδρομή των 
αρμόδιων οργάνων της πτέρυγας και τη διατήρηση της καθαριό¬ 
τητας και τάξης στους χώρους των εγκαταστάσεών του με το 
προσωπικό του Πυροσβεστικού Σταθμού. 

θ. Την προσαρμογή του ισχύοντος σχεδίου επέμβασης σε αερο¬ 
πορικό ατύχημα, σύμφωνα με τις υπάρχουσες τοπικές συνθήκες. 

3. Κατά τις εργάσιμες ημέρες και ώρες πηγαίνει στον τόπο 
έκρηξης πυρκαγιάς και διευθύνει αυτοπροσώπως τις εργασίες 
καταστολής της. Κατά τις μη εργάσιμες ημέρες και ώρες καλεί¬ 
ται ανάλογα με τις ανάγκες του Σταθμού του. 

4. Προΐσταται του μερικού διαχειριστή του Σταθμού του, επι¬ 
φορτιζόμενος με όλες τις αρμοδιότητες και ευθύνες που απορρέ¬ 
ουν από το εγχειρίδιο εφοδιασμού Αεροπορίας. 

5. Υποβάλλει στην Πτέρυγα καθημερινά δελτίο δύναμης, κα¬ 
τάστασης των πυροσβεστικών οχημάτων και εγκατεστημένων 
πυροσβεστικών συστημάτων και μηνιαία δελτία δραστηριότητας 
του Πυροσβεστικού Σταθμού. 

6. Είναι σύμβουλος του τμήματος πυρασφάλειας της πτέρυγας 
για τα θέματα της αρμοδιότητάς του. 

7. Είναι υπεύθυνος απέναντι στο Διοικητή της Μονάδας μέσω 
του Διευθυντή Υποστήριξης, στον οποίο υπάγεται επιχειρησιακά 
για: 

α. Την τήρηση των ελάχιστων απαιτήσεων ετοιμότητας του 
Πυροσβεστικού Σταθμού σε προσωπικό και μέσα, καθώς και για 
την πυροσβεστική κάλυψη του Αεροδρομίου σύμφωνα με τα άρ¬ 
θρα 6 παράγρ. 3 και 14 παράγρ. 3 του παρόντος Κανονισμού. 

β. Τον προγραμματισμό και υλοποίηση της περιοδικής εκπαί¬ 
δευσης του προσωπικού του Πυροσβεστικού Σταθμού και της 
Μονάδας Πολεμικής Αεροπορίας σε θέματα χρησιμοποίησης πυ¬ 
ροσβεστικών μέσων. 

γ. Την εκπόνηση σχεδίου πυρασφάλειας σε συνεργασία με τους 
αρμόδιους της Μονάδας και την υποβολή του στην πτέρυγα με 
σκοπό την προώθησή του αρμοδίως για τελική έγκριση και την εν 
συνεχεία υλοποίησή του. 

δ. Την οργάνωση της πυρασφάλειας του Αεροδρομίου σύμ¬ 
φωνα με τις απαιτήσεις και ανάγκες του, εκμεταλλευόμενος με 
τον καλύτερο τρόπο τα υπάρχοντα στη Μονάδα πυροσβεστικά 
μέσα. 

ε. Το δειγματοληπτικό έλεγχο των πυροσβεστικών υλικών και 
μέσων της μονάδας προς διαπίστωση της ετοιμότητας χρησιμο¬ 
ποίησής τους. 

στ. Την εκπόνηση σχεδίου συναγερμού ταχείας διέγερσης του 
προσωπικού και εκκένωσης των επικίνδυνων από άποψη έκρηξης 
πυρκαγιάς εγκαταστάσεων της μονάδας σϋνεργαζόμενος με τους 
αρμόδιους επιτελείς της πτέρυγας. 

ζ. Την υποβολή εισηγήσεων για κατασκευή ή επέκταση των 
υπαρχόντων Πυροσβεστικών δικτύων της μονάδας. 

η. Τη συνεργασία με την Πυροσβεστική Υπηρεσία της πλησιέ- 
στερης με τη μονάδα πόλης, για την παροχή ενίσχυσης όποτε 
χρειασθεί. 


θ. Τη σύνταξη και διατήρηση σε καλή κατάσταση των κατω¬ 
τέρω μνημονίων ενεργειών: 

(1) Επιθεώρησης και ελέγχου πυροσβεστικών, διασωστικών 
και λοιπών οχημάτων και εξοπλισμού πυρασφάλειας. 

(2) Σημείων διάσωσης των τοποθετημένων και διερχομένων 
αεροσκαφών. 

(3) Πυρκαγιών σε πυρομαχικά, δεξαμενές καυσίμων και απο¬ 
θήκες ελαιολιπαντικών. 

(4) Ελέγχου λειτουργικότητα δικτύων επικοινωνιών και συνα¬ 
γερμού. 

(5) Κωδικοποίησης ηχήσεων κωδώνων συναγερμού. 

(6) Μακροσκοπικού ελέγχου ποιότητας παραγόμενου από 
οχήματα αεραφρού, εκτός εάν διατίθεται ειδική συσκευή ελέγχου, 
οπότε θα προβαίνει σε λεπτομερέστερο έλεγχο. 

(7) Άλλων απαιτούμενων κατά την κρίση του, για ελαχιστο- 
ποίηση της πιθανότητας λανθασμένων ενεργειών από μέρους του 
προσωπικού. 

ι. Την εκδήλωση κάθε ενέργειας που θα βοηθήσει στην εκτέ¬ 
λεση της αποστολής του Πυροσβεστικού Σταθμού, όπως αυτή 
καθορίζεται στο άρθρο 3 του παρόντος Κανονισμού. 

8. Παρίσταται στις τακτικές και έκτακτες συσκέψεις για τα θέ¬ 
ματα ασφάλειας πτήσεων και εφόσον απαιτείται και για θέματα 
διοικητικής φύσης της Μονάδας της Πολεμικής Αεροπορίας. 

9. Το Διοικητή, απάντα ή κωλυόμενο, αναπληρώνει ο αμέσως 
νεώτερος Αξιωματικός Γενικών Υπηρεσιών του Πυροσβεστικού 
Σταθμού. 

Άρθρο 8 

Γραφείο Οικονομικού , 

1. Η οικονομική μέριμνα για το προσωπικό του Πυροσβεστι¬ 
κού Σταθμού εξασφαλίζεται από το Πυροσβεστικό Σώμα. 

2. Στο γραφείο Οικονομικού προΐσταται κατώτερος υπάλλη¬ 
λος του Πυροσβεστικού Σταθμού, που ορίζεται με διαταγή του 
Διοικητή του Σταθμού και συμμετέχει στην ετοιμότητα σε περί¬ 
πτωση συμβάντος. 

Άρθρο 9 

Γραφείο Προσωπικού - Γραμματείας 

1. Το γραφείο Προσωπικού - Γραμματείας λειτουργεί μόνο τις 
εργάσιμες ημέρες και ώρες. 

2. Ο προϊστάμενος του Γραφείου χειρίζεται γενικά διοικητικά 
θέματα προσωπικού του Πυροσβεστικού Σταθμού. . 

3. Ειδικότερα έχει τις ακόλουθες αρμοδιότητες: 

α. Ενημέρωσης των ατομικών φακέλλων και μητρώων του 
προσωπικού. · 

β. Εγγραφής και ανακοίνωσης των Ημερήσιων Διαταγών Αξι¬ 
ωματικών και κατώτερου Προσωπικού. 

γ. Κατανομής του προσωπικού σε υπηρεσία πυρκαγιάς κατά 
φυλακές. 

δ. Προγραμματισμού και χορήγησης κανονικών αδειών στο 
προσωπικό. 

ε. Διακίνησης της εισερχόμενης και εξερχόμενης αλληλογρα¬ 
φίας, σύμφωνα με τα ισχύοντα στο Πυροσβεστικό Σώμα και τα 
όσα ισχύουν στην Πολεμική Αεροπορία εφόσον η αλληλογραφία 
έχει σχέση μ’ αυτή. . . . 

στ. Τήρησης και ενημέρωσης των βιβλίων που προβλέπονται 
από τον Κανονισμό Εσωτερικής Υπηρεσίας του Πυροσβεστικού 
Σώματος και τον παρόντα Κανονισμό. 

ζ. Ενημέρωσης του προσωπικού για συμμετοχή του στις κοι¬ 
νωνικές εκδηλώσεις της πτέρυγας. 

4.0 Προΐστάμενονος του Γ ραφείου υπαξιωματικός ορίζεται με 

διαταγή του Διοικητή του Σταθμού και συμμετέχει στην ετοιμό¬ 
τητα σε περίπτωση συμβάντος. 

, Άρθρο 10 
Γραφείο Επιχειρήσεων 

1. Λειτουργεί σε 24ωρη βάση από Αξιωματικό ή Πυρονόμο 
που ορίζεται με διαταγή του Διοικητή του Πυροσβεστικού Σταθ¬ 
μού. 

2. Ο υπεύθυνος του Γραφείου επιχειρήσεων δεν απομακρύνε¬ 
ται από τη θέση του και ευθύνεται για τη διατήρηση της προβλε-' 
πόμενης ετοιμότητας προσωπικού και μέσων και την επέμβαση 
σε περίπτωση ατυχήματος αεροσκάφους ή πυρκαγιάς στις εγκα¬ 
ταστάσεις ή στα μέσα της μονάδας. Επίσης επιλαμβάνεται της 
μηνιαίας επιθεώρησης του Πυροσβεστικού Σταθμού από το Διοι¬ 
κητή της Πτέρυγας σύμφωνα με τις διατάξεις του άρθρου 27 του 
παρόντος Κανονισμού. 

3. Ενεργεί τακτικές και έκτακτες εφόδους για να διαπιστώσει 
την εφαρμογή των υφιστάμενων διαταγών από το προσωπικό, 
την ύπαρξη και καλή κατάσταση των μνημονίων ενεργειών και 
την καλή λειτουργία των μέσων επικοινωνίας. 

4. Ειδικότερα σε περίπτωση σήμανσης συναγερμού ενεργεί ως 
εξής: 

α. Επιβαίνει στο διασωστικό ή άλλο Πυροσβεστικό όχημα και 
αναχωρεί για τον τόπο του συμβάντος. 

β. Με την άφιξή του στον τόπο του συμβάντος, ενεργεί αμέσως 
αναγνώριση του είδους του ατυχήματος και δίνει οδηγίες εφαρ¬ 
μογής του σχεδίου επέμβασης που προβλέπεται για την περί¬ 
πτωση. 

γ. Δίνει στους άνδρες τις απαραίτητες οδηγίες και διαταγές 
κατά τη διάρκεια της διάσωστικής ή κατασβεστικής επιχείρησης 
και γενικά εφαρμόζει κάθε μέτρο που κατά την κρίση του μπορεί 
να φέρει θετικό αποτέλεσμα στην εκτέλεση του όλου έργου. 

δ. Μετά τήν επιστροφή του από τον τόπο του συμβάντος συ¬ 
ντάσσει τις προβλεπόμενες στο άρθρο 18 του παρόντος Κανονι¬ 
σμού αναφορές. 

5. Κατά την απουσία του Διοικητή ρυθμίζει τα παρουσιαζό- 
μενα υπηρεσιακά ζητήματα αρμοδιότητάς του κατά την κρίση 
του, ανάλογα με τις ανάγκες της Υπηρεσίας και τις υπάρχουσες 
εντολές του Διοικητή. 

6. Τον Αξιωματικό του Γραφείου Επιχειρήσεων, σε περίπτωση 
απουσίας ή κωλύματος, αντικαθιστά ο αμέσως νεώτερος Αξιω¬ 
ματικός και μη υπάρχοντος Αξιωματικού ο αρχαιότερος Πυρονό¬ 
μος ή Υπαξιωματικός σύμφωνα με τις ισχύουσες διατάξεις. 

7. Ο υπεύθυνος του Γραφείου Επιχειρήσεων Αξιωματικός, 
πέρα από τα παραπάνω καθήκοντα και υποχρεώσεις εκτελεί και 
τα καθήκοντα του Αξιωματικού Υπηρεσίας, όπως αυτά καθορί¬ 
ζονται στο οικείο άρθρο του Κανονισμού Εσωτερικής Υπηρεσίας 
του Πυροσβεστικού Σώματος. 

8. Τον υπεύθυνο του Γραφείου Επιχειρήσεων Αξιωματικό 
βοηθεί στην εκπλήρωση των καθηκόντων του ο Υπαξιωματικός 
Επόπτης Υπηρεσίας ο οποίος βρίσκεται συνεχώς κάτω από τις 
άμεσες διαταγές του. 

9. Ο Υπαξιωματικός Επόπτης ευθύνεται για: 

α. Την ακριβή εκτέλεση των καθηκόντων του τηλεφωνητή. 

β. Την απομάκρυνση κάθε εμποδίου που μπορεί να πρσκαλέσει 
καθυστέρηση στην έξοδο των οχημάτων από τον Πυροσβεστικό 
Σταθμό. 

γ. Την προετοιμασία για αναχώρηση των Πυροσβεστικών 
οχημάτων, που βρίσκονται στον Πυροσβεστικό Σταθμό. 

δ. Τη συλλογή συμπληρωματικών πληροφοριών για την εκρα- 
γείσα πυρκαγιά και αποστολή τυχόν απαιτούμενων ενισχύσεων, 
ή σε περίπτωση ανεπάρκειας, αίτηση βοήθειας από την πλησιέ- 
στερη Πυροσβεστική Υπηρεσία μετά σύμφωνη γνώμη του Διοι¬ 


κητή του Πυροσβεστικού Σταθμού ή του Αξιωματικού Επιχειρή¬ 
σεων και έγκριση του Διοικητή της Μονάδας της Πολεμικής Αε¬ 
ροπορίας. 

10. Στο Γραφείο Επιχειρήσεων υπάγονται το Τηλεφωνικό Κέ¬ 
ντρο και τα πληρώματα των Πυροσβεστικών και διασωστικών 
οχημάτων. 

α. Τηλεφωνικό Κέντρο: 

(1) Λειτουργεί καθόλο το 24ωρο. 

(2) Ο Τηλεφωνητής ευθύνεται για: 

(α) Την καλή λειτουργία των τηλεφωνικών και ασυρμάτων δι¬ 
κτύων επικοινωνίας της Μονάδας με τον Πυροσβεστικό Σταθμό 
αναφέροντας κάθε βλάβη στον Υπαξιωματικό Επόπτη Υπηρε¬ 
σίας. 

(β) Την ακριβή καταγραφή κάθε ανακοίνωσης προς τον Πυρο¬ 
σβεστικό Σταθμό από τα διατιθέμενα δίκτυα επικοινωνιών. 

(γ) Τη σήμανση συναγερμού σε περίπτωση αναγγελίας συμβά¬ 
ντος. 

(δ) Τη διατήρηση ελεύθερων, κατά το δυνατόν, των τηλεφωνι¬ 
κών γραμμών επικοινωνίας του Πυροσβεστικού Σταθμού. 

(ε) Τη διέγερση και παροχή συγκεκριμένων πληροφοριών στα 
πληρώματα δεύτερης ετοιμότητας, για τη θέση και το είδος του 
συμβάντος, εφόσον το συμβάν δόθηκε στο Τηλεφωνικό Κέντρο 
από ανεξάρτητη τηλεφωνική γραμμή. 

β. Πλήρωμα Πυροσβεστικών - Διασωστικών Οχημάτων 

Το ελάχιστο πλήρωμα πυροσβεστικού οχήματος αφρού αποτε- 
λείται από τον οδηγό - αυλοφόρο και δύο (2) αυλοφόρους διασώ- 
στες. Το ελάχιστο πλήρωμα πυροσβεστικού οχήματος σκόνης 
αποτελείται από τον οδηγό - αυλοφόρο και ένα ακόμα αυλοφόρο. 

Το διασωστικό όχημα επανδρώνεται από δύο (2) άτομα όταν ο 
Πυροσβεστικός Σταθμός είναι Β’ Τάξης και με ένα (1) άτομο όταν 
ο Πυροσβεστικός Σταθμός είναι Γ’ Τάξης. Μεταφέρεται δε στον 
τόπο του συμβάντος με μέριμνα του υπεύθυνου του Γραφείου Επι¬ 
χειρήσεων. 

γ. Εάν λόγω της σύνθεσης του προσωπικού των Πυροσβεστι¬ 
κών οχημάτων του Πυροσβεστικού Σταθμού δεν επαρκεί η δύ¬ 
ναμη για την επάνδρωση του διασωστικού οχήματος με δύο (2) 
άτομα, τότε ο Διοικητής του Πυροσβεστικού Σταθμού μπορεί να 
διατάξει την μείωση της επάνδρωσης του ενός από τα εφεδρικά 
οχήματα κατά την κρίση του. 

δ. Η ανωτέρω επάνδρωση των οχημάτων (Πυροσβεστικών - 
Διασωστικών) μπορεί να τροποποιείται κατά τις περιστάσεις με 
Διαταγή του ΓΕΑ και σύμφωνη γνώμη του Αρχηγείου Πυροσβε¬ 
στικού Σώματος. 

ε. Καθήκοντα οδηγού, αυλοφόρου και διασώστου. 

(1) Κάθε οδηγός - αυλοφόρος ευθύνεται για: 

(α) Τη συντήρηση α' κλιμακίου όπως αυτή προβλέπεται από 
τις σχετικές διαταγές. 

(β) Την άμεση ενημέρωση του Γραφείου Κίνησης - Συντήρη¬ 
σης σε περίπτωση που διαπιστωθεί βλάβη στο όχημά του. 

(γ) Την εξασφάλιση άμεσης εκκίνησης του οχήματος κατά την 
ώρα του συναγερμού. 

(δ) Τον ανεφοδιασμό του οχήματος σε καύσιμα και κατασβε¬ 
στικά υλικά. 

(ε) Την ύπαρξη και διατήρηση σε καλή κατάσταση των ευρι¬ 
σκόμενων στο όχημά του φορητών πυροσβεστικών μέσων και ερ¬ 
γαλείων. 

(στ) Την τήρηση των κανόνων οδικής κυκλοφορίας και ασφά¬ 
λειας κατά την οδήγηση. 

(ζ) Την καλή λειτουργεία των κατασβεστικών συστημάτων του 
οχήματος και τον χειρισμό του αυλού οροφής, εφόσον απαιτηθεί. 

(η) Την άμεση ενεργοποίηση των συστημάτών εκτόξευσης κα¬ 
τασβεστικού υλικού με την άφιξη στον τόπο πυρκαγιάς. 

(2) Κάθε αυλοφόρος ευθύνεται για: 

(α) Την έγκαιρη προετοιμασία χρήσης των αυλών αμέσως 

μετά την στάθμευση του οχήματος στον τόπο της πυρκαγιάς. 

(β) Τον καθαρισμό του κατασβεστικούσυστήματος του οχήμα¬ 
τος αμέσως μετά την χρήση και την περιοδική επιθεώρηση τού¬ 
του. 

(γ) Την κατάληψη κατάλληλης θέσης στον τόπο της πυρκα¬ 
γιάς όπως προβλέπεται από το σχέδιο επέμβασης κατά κατηγο¬ 
ρία συμβάντος και γενικά για την εκδήλωση κάθε απαιτούμενης 
ενέργειας για την ταχύτερη κατάσβεση της πυρκαγιάς. 

(3) Κάθε διασώστης ευθύνεται, μετά την άφιξη στον τόπο του 
συμβάντος, για την εκδήλωση κάθε προβλεπόμενης από τα σχέ¬ 
δια επέμβασης ή απαιτούμενης ενέργειας για τη διάσωση κίνδυ- 
νευόντων απρόσωπων. 

(4) Ανάλογα με τις απαιτήσεις των σχεδίων επέμβασης κατά 
κατηγορία συμβάντος, που ισχύουν, υπάρχει δυνατότητα να ανα¬ 
τεθούν στο ίδιο άτομο εναλλάξ καθήκοντα αυλοφόρου και διασώ- 
στη. 

στ. Καθήκοντα επικεφαλής οχήματος: 

(1) Καθήκοντα επικεφαλής οχήματος εκτελεί ο αρχαιότερος 
του πληρώματος και ευθύνεται για: 

(α) Την ακριβή εκτέλεση των καθηκόντων του ανδρών του 
πληρώματος. 

(β) Την πληρότητα και ετοιμότητα του κατασβεστικού και δια- 
σωστικού εξοπλισμού του οχήματος. 

(2) Σε περίπτωση μεμονωμένης επέμβασης του οχήματος, με¬ 
ταβιβάζονται στον επικεφαλής τούτου οι αρμοδιότητες των περι¬ 
πτώσεων β, γ και δ της παραγράφου 4 του παρόντος άρθρου. 

Άρθρο 11 

Γραφείο Εκπαίδευσης - Πρόληψης πυρκαγιών 

1. Λειτουργεί κατά τις εργάσιμες ημέρες και ώρες. 

2. Ο υπεύθυνος Αξιωματικός του Γραφείου Εκπαίδευσης - 
Πρόληψης πυρκαγιών ευθύνεται για: 

α. Την υλοποίηση και εισήγηση βελτίωσης του περιοδικού 
προγράμματος εκπαίδευσης του προσωπικού του Πυροσβεστικού 
Σταθμού. 

β. Την εκπόνηση προγράμματος εκπαίδευσης - ενημέρωσης 
του αεροπορικού προσωπικού της μονάδας σε θέματα πυρασφά¬ 
λειας και την εισήγησή στο Διοικητή του Πυροσβεστικού Σταθ¬ 
μού σχετικού με τον τρόπο υλοποίησής του. 

γ. Την εισήγηση λήψης των απαιτούμενων προληπτικών μέ¬ 
τρων πυρασφάλειας κατά των πυρκαγιών στα μέσα και τις εγκα¬ 
ταστάσεις της μονάδας. 

δ. Την εκπόνηση ερωτηματολογίων για την αξιολόγηση του 
προσωπικού του Πυροσβεστικού Σταθμού σε συνεργασία με τα 
τμήματα πυρασφάλειας και εκπαίδευσης της μονάδας. 

3. Ειδικότερα το Γραφείο Εκπαίδευσης - Πρόληψης πυρκα¬ 
γιών είναι αρμόδιο για τον χειρισμό θεμάτων των ακόλουθων το¬ 
μέων: 

α. Εκπαίδευσης σε θέματα πυρόσβεσης εγκαταστάσεων. 

β. Εκπαίδευσης σε αντικείμενα διάσωσης πληρώματος και 
επιβατών αεροσκαφών καθώς και πυρόσβεσης αεροσκαφών. 

γ. Πρόληψης πυρκαγιών. 

4. Οι αρμοδιότητες κάθε τομέα αναλύονται ως εξής: 

α. Αρμοδιότητες του τομέα εκπαίδευσης σε θέματα πυρόσβε¬ 
σης εγκαταστάσεων. 

(1) Εκπόνηση προγράμματος εκπαίδευσης του νεοτοποθετού- 
μενου προσωπικού του Πυροσβεστικού Σταθμού στο τοπογρα¬ 
φικό διάγραμμα της ελεγχομένης περιοχής πυρασφάλειας της 
Μονάδας, στο είδος των εγκαταστάσεων, στο βαθμό κινδύνου 
πυρκαγιάς και στα υπάρχοντα φορητά και μόνιμα πυροσβεστικά 
μέσα κάθε εγκατάστασης. 

(2) Εκπαίδευση του προσωπικού του Πυροσβεστικού Σταθμού 
στις θέσεις των ηλεκτρικών εγκαταστάσεων υψηλής τάσης, των 


κρυπτών των γεννητριών και αυτών που λειτουργούν με πεπιε¬ 
σμένο αέρα, εκπαίδευση στο χειρισμό των διακοπτών ηλεκτρικής 
ισχύος και βαλβίδων εκτόνωσης αερολεβήτων. 

(3) Εκπαίδευση του προσωπικού του Πυροσβεστικού Σταθμού 
στη γνώση των φυσικών και χημικών ιδιοτήτων των πυρομαχι- 
κών, καυσίμων και ελαιολιπαντικών, στη συμπεριφορά τους σε 
υψηλές θερμοκρασίες και στον τρόπο κατάσβεσής τους, σύμφωνα 
με το αναλυτικό πρόγραμμα περιοδικής εκπαίδευσης. 

(4) Εκπόνηση προγράμματος ενημέρωσης - εκπαίδευσης του 
προσωπικού της Μονάδας της Πολεμικής Αεροπορίας σε θέματα 
προληπτικών μέτρων πυρασφάλειας και στη χρήση φορητών και 
μόνιμων πυροσβεστικών μέσων της Μονάδας. 

β. Αρμοδιότητες του τομέα εκπαίδευσης σε θέματα διάσωσης 
πληρώματος και επιβατών αεροσκάφους, πυρόσβεσης ατυχήμα¬ 
τος αεροσκάφους: 

(1) Προγραμματισμός περιοδικής εκπαίδευσης του προσωπι¬ 
κού του Πυροσβεστικού Σταθμού σε θέματα εξοικείωσής του σε 
πυροσβεστικά οχήματα, αεροσκάφη, διαδικασίες διάσωσης πλη¬ 
ρώματος και επιβατών σύμφωνα με το αναλυτικό πρόγραμμα πε¬ 
ριοδικής εκπαίδευσης. Ειδικότερα για το νεότοποθετούμενο προ¬ 
σωπικό ακολουθείται πρόγραμμα ταχύρυθμης εκπαίδευσης. 

(2) Μέριμνα για την άρτια εκπαίδευση του προσωπικού του 
Πυροσβεστικού Σταθμού στα προβλεπόμενα, κατά κατηγορία 
συμβάντος, σχέδια επέμβάσης. 

(3) Εκπαίδευση του προσωπικού του Πυροεσβεστικού Σταθ¬ 
μού σε θέματα διάσωσης αεροσκάφους και πληρώματος διαφορε¬ 
τικού τύπου αεροσκαφών από εκείνο που διαθέτει η Μονάδα. 

(4) Εκπαίδευση του προσωπικού του Πυροσβεστικού Σταθμού 

στις πρώτες βοήθειες. ... 

' (5) Εκπαίδευση στη χρήση του αντιπυρικού ιματισμού, διασω- 
στικών εργαλείων και αναπνευστικών συσκευών. 

γ. Αρμοδιότητες του τομέα πρόληψης πυρκαγιών: 

(1) Εισήγηση προγράμματος ενημέρωσης προσωπικού της 
μονάδας στις απαιτήσεις εφαρμογής μέτρων για την αποφυγή εκ¬ 
δήλωσης πυρκαγιών γενικά και ειδικότερα στους χώρους που 
χρησιμοποιούνται υλικά εύφλεκτα. 

(2) Μέριμνα για την έκδοση οδηγιών πρόληψης πυρκαγιών 
κατά κατηγορία εγκαταστάσεων και μέσων της μονάδας και την 
κοινοποίησή τους στο τμήμα πυρασφάλειας της πτέρυγας για την 
ανάρτησή τους σε εμφανή σημεία για υπενθύμιση στο προσωπικό. 

(3) Μελέτη και σχεδίαση αραίωσης των φορητών πυροσβεστι¬ 
κών μέσων σε όλες τις εγκαταστάσεις της μονάδας. 

5. Ο υπεύθυνος του Γραφείου εκπαίδευσης - πρόληψής πυρκα¬ 
γιών Αξιωματικός ορίζεται με διαταγή του Διοικητή του Πυρο¬ 
σβεστικού Σταθμού. 

6. Οι απαιτήσεις αρχικής και περιοδικής εκπαίδευσης καλύ¬ 
πτονται από εκπαιδευτές Αξιωματικούς της μονάδάς και του Πυ¬ 
ροσβεστικού Σταθμού που ορίζονται με διαταγή της μονάδας και 
του Πυροσβεστικού Σταθμού αντίστοιχα. 

Άρθρο 12 

Γραφείο Κίνησης - Συντήρησης Οχημάτων 

1. Λειτουργεί κατά τις εργάσιμες ημέρες και ώρες από Αξιω¬ 
ματικό ή Πυρονόμο, που έχει απαραίτητα άδεια οδήγησης αυτο¬ 
κινήτου και τεχνική εμπειρία. 

2. Ο υπεύθυνος του Γραφείου Κίνησης - Συντήρησης ευθύνεται 
για την εκτέλεση των καθηκόντων των οδηγών που έχουν σχέση 
με συντήρηση και καθαριότητα των οχημάτων και γενικά για 
κάθε θέμα σχετικό με τους οδηγούς και τα οχήματα, βοηθούμε- 
νος στην εκτέλεση των καθηκόντων του από τους ίδιους τους οδη¬ 
γούς. 

3. Ειδικότερα φροντίζει-για: 

α. Την εκπαίδευση του προσωπικού του Πυροσβεστικού Σταθ- 

μού στη λειτουργικότητα των οχημάτων. 

β. Την εξασφάλιση των εγχειριδίων λειτουργίας και συντή¬ 
ρηση α' κλιμακίου τών οχημάτων και εκπόνηση αντίστοιχων 
μνημονίων ενεργειών. 

γ. Τον έλεγχο, καθημερινά της λειτουργίας ετοιμότητας και 
ικανοποιητικής απόδοσης των οχημάτων. 

δ. Τον έγκαιρο ανεφοδιασμό με καύσιμα, κατασβεστικό υλικό 
και μέσα των οχημάτων που επιστρέφουν από επέμβαση. 

ε. Την αποκατάσταση μικροβλαβών των οχημάτων με τη 
βοήθεια των οδηγών. 

στ. Την άμεση εισαγωγή των οχημάτων στα συνεργεία της 
Μοίρας Μεταφορών της Μονάδας, εφόσον διαπιστώνεται βλάβη 
που η αποκατάστασή της εκφεύγει των δυνατοτήτων του Πυρο¬ 
σβεστικού Σταθμού. 

ζ. Τη εκπόνηση προγράμματος περιοδικής συντήρησης των 
οχημάτων, σε συνεργασία με την Μοίρα Μεταφορών της Μονά¬ 
δας, που έχει την ευθύνη συντήρησης 2ου και 3ου κλιμακίου και 
τη βεβαίωση της εφαρμογής τού. 

η. Την παραλαβή και συμπλήρωση των δελτίων κίνησης από 
τη Μοίρα Μεταφορών. 

4. Ο υπεύθυνος του Γ ραφείου Κίνησης - Συντήρησης οχημά¬ 
των ορίζεται με διαταγή του Διοικητή του Πυροσβεστικού Σταθ¬ 
μού και ευθύνεται μαζί με τους οδηγούς των οχημάτων για κάθε 
αδικαιολόγητη απώλεια ή φθορά εξαρτημάτων. 

Άρθρο 13 

Γραφείο Εφοδιασμού - Συντήρησης Πυροσβεστικού Υλικού 

1. Λειτουργεί κατά τις εργάσιμες ημέρες και ώρες. 

2. Τα καθήκοντα του υπεύθυνου του Γραφείου Εφοδιασμού - 
Συντήρησης Πυροσβεστικού Υλικού ανατίθενται σε Πυρονόμο ή 
Αρχιπυροσβέστη. 

3. Ο υπεύθυνος του Γραφείου ορίζεται με διαταγή του Πυρο¬ 
σβεστικού Σταθμού που κοινοποιείται και στη Μοίρα Εφοδιασμού 
της Μονάδας. 

4. Ειδικότερα στο Γραφείο Εφοδιασμού - Συντήρησης πυρο¬ 
σβεστικού υλικού είναι αρμόδιο για τον χειρισμό θεμάτων των 
ακόλουθων τομέων: 

α. Μερικής διαχείρησης και 

β. Συντήρησης πυροσβεστικού υλικού. 

5. Τα θέματα καθενός από τους ανωτέρω τομείς αναλύονται 
ως εξής: 

α. Τομέα μερικής διαχείρησης: 

(1) Κανονικός εφοδιασμός του πυροσβεστικού σταθμού με 
υλικά και κανονική διαχείρησή τους με βάση τις πραγματικές 
ανάγκες σύμφωνα με τους Κανονισμούς και Διαταγές που ισχύ¬ 
ουν για το εφοδιαστικό σύστημα της Πολεμικής Αεροπορίας. 

(2) Εφοδιασμός του Επιτελείου, των Μοιρών και Σμηνών της 

Μονάδας με πυροσβεστικά υλικά και μέσα, σύμφωνα με το εγκε¬ 
κριμένο σχέδιο πυρασφάλειας. , 

(3) Χρέωση των φορητών πυροσβεστικών μέσων στους μερι¬ 
κούς διαχειριστές των Μοιρών της Μονάδας με δελτία δανεισμού, 
τήρηση και ενημέρωση των δελτίων. 

(4) Παρακολούθηση της ποσότητας καυσίμων που διατίθενται 
για τις ανάγκες κίνησης των πυροσβεστικών και λοιπών οχημά¬ 
των του Σταθμού και των εκπαιδευτικών ασκήσεων. Τα καύσιμα 
αυτά δεν θα πρέπει να υπερβαίνουν την ποσότητα που καθορίζεται 
από το ΓΕΑ για τους σκοπούς αυτούς. 

(5) Γενικά κάθε αρμοδιότητα μερικού διαχειριστή που περι- 
γράφεται στο τμήμα 39 του Εγχειριδίου Εφοδιασμού Αεροπο¬ 
ρίας. 

β. Τομέα συντήρησης πυροσβεστικού υλικού: 

(1) Εξασφάλιση τοον εγχειριδίων λειτουργίας και συντήρησης 
του πυροσβεστικού εξοπλισμού και φορητών μέσων του Πυροσβε¬ 


στικού Σταθμού. Τα εγχειρίδια αυτά θα αναζητούνται από τη βι¬ 
βλιοθήκη της Μονάδας. 

(2) Συντήρηση του αντιπυρικού ιματισμού, διασωστικών εργα¬ 
λείων, αναπνευστικών συσκευών και πυροσβεστήρων. 

(3) Μηνιαία επιθεώρηση των φορητών πυροσβεστικών μέσων 
και του εγκαταστημένου σε διάφορους χώρους της Μονάδας πυ¬ 
ροσβεστικού εξοπλισμού. 

(4) Πλήρωση των φορητών πυροσβεστικών μέσων μετά από 
τη χρήση τους, εφόσον παρέχονται τα απαιτούμενα μέσα, διαφο¬ 
ρετικά στέλνονται στη Μοίρα Εφοδιασμού της Μονάδας. 

(5) Επισκευή του πυροσβεστικού υλικού σε συνεργεία της Μο¬ 
νάδας, εφόσον υπάρχει δυνατότητα ή αποστολή αυτού μέσω της 
Μοίρας Εφοδιασμού όπου απαιτείται, σύμφωνα με τις ισχύουσες 
διαταγές στην Πολεμική Αεροπορία, 

(6) Τήρηση μητρώων ή εντύπων στα οποία θα αναγράφονται 
οι επιθεωρήσεις, αναγομώσεις, επισκευές κ.λπ. του πυροσβεστι¬ 
κού υλικού. 

ΚΕΦΑΛΑΙΟ Γ' 

Λειτουργικά - Εκπαιδευτικά θέματα 
Άρθρο 13 

Λειτουργία Πυροσβεστικού Σταθμού 

1. Οι Πυροσβεστικοί Σταθμοί των Αεροδρομίων της Πολεμι¬ 
κής Αεροπορίας λειτουργούν συνεχώς όλο το 24ωρο και σε όλη 
της διάρκεια του έτους. 

2. Η δύναμη του Πυροσβεστικού Σταθμού κατανέμεται σε 
τρεις (3) φυλακές που εναλάσσονται ανά 24ωρο με αλλαγή της 
φυλακής κάθε πρωί. Από τις φυλακές εξαιρούνται ο Διοικητής, ο 
Υποδιοικητής και ο υπεύθυνος του Γραφείου Εφοδιασμού - Συ¬ 
ντήρησης Πυροσβεστικού υλικού. Οι υπεύθυνοι των Γραφείων 
Προσωπικού - Γραμματείας, Εκπαίδευσης - Πρόληψης πυρκα¬ 
γιών και Κίνησης - Συντήρησης οχημάτων εκτελούν υπηρεσία 
πρωινής φυλακής στα οχήματα Β' ετοιμότητας, μπορούν όμως 
να τοποθετηθούν και στα οχήματα Α’ ετοιμότητας, κατα την 
κρίση του Διοικητητή του Πυροσβεστικού Σταθμού. 

3. Το προσωπικό κάθε φυλακής επανδρώνει το λιγότερο τέσ¬ 
σερα (4) πυροσβεστικά οχήματα όταν ο Πυροσβεστικός Σταθμός 
είναι Β' τάξης και τρία (3) όταν είναι Γ’ τάξης. Το διασωστικό 
όχημα επανδρώνεται όπως περιγράφεται στην παράγραφο ΙΟβ 
του άρθρου 10 του παρόντος Κανονισμού. 

4. Τα πυροσβεστικά οχήματα κατανέμονται σε δύο (2) ετοιμό¬ 
τητες. Στην Α' ετοιμότητα είναι τα πυροσβεστικά οχήματα επιφυ¬ 
λακής διαδρόμου και στη Β’ ετοιμότητα αυτά που σταθμεύουν 
στον Πυροσβεστικό Σταθμό. Η Α' ετοιμότητα ενεργοποιείται 
κατά τις ημέρες και ώρες που πραγματοποιούνται πτήσεις αερο¬ 
σκαφών και όταν ειδικές συνθήκες ή ο ρόλος της Μονάδας το επι¬ 
βάλλουν. Ο αριθμός των πυροσβεστικών οχημάτων Α' και Β' 
ετοιμότητας καθορίζεται με Πάγια Διαταγή του Τμήματος Πυ¬ 
ρασφάλειας του ΓΕΑ. 

5. Τα πληρώματα των Πυροσβεστικών οχημάτων Α’ ετοιμό¬ 
τητας υποχρεούνται να: 

α. Φέρουν τις προβλεπόμενες αντιπυρικές στολές ατομικής 
προστασίας εκτός του χιτωνίου και καλύμματος κεφαλής που θα 
φέρονται μόλις απαιτηθεί. 

β. Παρακολουθούν τη δραστηριότητα των πτήσεων για 
έγκαιρο εντοπισμό τυχόν επισφαλών καταστάσεων και ενημερώ¬ 
νουν τον Πύργο Ελέγχου Πτήσεων (ΠΕΠ),. 

γ. Παρακολουθούν τη καθαρότητα των προσβάσεων των οχη¬ 
μάτων στις κρίσιμες περιοχές των διαδρόμων και τροχοδρόμων 
από τυχόν σταθμευμένα αεροσκάφη ή οχήματα και ειδοποιούν 
σχετικά τον Π.Ε.Π., εφόσον οι προσβάσεις είναι ορατές από τις 

θέσεις των άκρων του διαδρόμου. Οι ενέργειες αυτές είναι ανε¬ 
ξάρτητες από τις υποχρεώσεις των αρμόδιων υπηρεσιών του Αε¬ 
ροδρομίου. 

6. Σε περίπτωση αναγγελίας ή διαπίστωσης επικίνδυνης κα¬ 
τάστασης αεροσκάφους ο Πύργος Ελέγχου Πτήσεων υποχρεού- 
ται, εφόσον υπάρχει χρόνος και γνωρίζει, να δίνει στα πληρώματα 
πρώτης και δεύτερης ετοιμότητας στα εξής στοιχεία: 

α. Τύπο αεροσκάφους. 

β. Είδος αναφερθείσης ανωμαλίας. 

γ. Ποσότητα φερομένων από το αεροσκάφος καυσίμων. 

δ. Αριθμό πληρώματος - επιβατών. 

ε. Διάδρομο προσγείωσης. 

στ. Μεταφερόμενο φορτίο. 

ζ. Είδος και ποσότητα πυρομαχικών. 

η. Διεύθυνση και ταχύτητα ανέμου. 

7. 0 Πυροσβεστικός Σταθμός διαθέτει τα κατωτέρω μέσα επι¬ 
κοινωνίας: 

α. Απευθείας τηλεφωνική και ασύρματη επικοινωνία με τα 
οχήματα Α' ετοιμότητας και τον Π.Ε.Π. 

β. Απευθείας τηλεφωνική επικοινωνία με τις ζωτικές από 
άποψη πυρασφάλειες περιοχές της μονάδας, όπως χώρους στάθ¬ 
μευσης αεροσκαφών, δεξαμενές καυσίμων, αποθήκες πυρομαχι¬ 
κών και δοκιμαστήρια κινητήρων αεροσκαφών. 

γ. Ανεξάρτητη τηλεφωνική επικοινωνία με οποιαδήποτε αρχή 
ή ιδιώτη. 

δ. Τηλεφωνική επικοινωνία μέσω του τηλεφωνικού Κέντρου 
της μονάδας. 

8. Η διέγερση των πληρωμάτων Α’ ετοιμότητας πραγματο¬ 
ποιείται από τον Π.Ε.Π. και της Β' ετοιμότητας από τον Π.Ε.Π. 
ή τον τηλεφωνητή υπηρεσίας, εφόσον η πληροφορία για το συμ¬ 
βάν περιήλθε στο Τηλεφωνικό Κέντρο. 

9. Η διέγερση του προσωπικού σε περίπτωση εκδήλωσης πυρ¬ 
καγιάς εντός ή εκτός της ελεγχόμενης περιοχής του αεροδρομίου 
γίνεται με σύστημα κωδώνων συναγερμού που είναι τοποθετη¬ 
μένο στις κτιριακές εγκαταστάσεις του Πυροσβεστικού Σταθμού, 
αφού προηγηθεί η αναγγελία πυρκαγιάς με: 

α. Τηλέφωνο από τον Π.Ε.Π. ή από το τηλεφωνικό κέντρο ή 
από αυτόματα ή ημιαυτόματα τηλεφωνικά δίκτυα, 
β. Φωνή «Φωτιά - Φωτιά». 

γ. Κρούση των τοποθετημένων στις εγκαταστάσεις της Μονά¬ 
δας ειδικών κωδώνων σήμανσης συναγερμού, 
δ. Πυροβολισμός από τους σκοπούς. 

10. Το προσωπικό ενημερώνεται από τον Π.Ε.Π. για τον τόπο 
και την κατηγορία του συμβάντος μέσω μεγαφωνικής εγκατά¬ 
στασης και του ασύρματου δικτύου Πυροσβεστικού Σταθμού - 
Πυροσβεστικών Οχημάτων. 

11.0 προσδιορισμός του τόπου του συμβάντος γίνεται με πε¬ 
ριγραφή του ακριβούς σημείου ή με τη βοήθεια χαρτών της πε¬ 
ριοχής της μονάδας, που είναι διαγραμμισμένοι και φέρουν ειδι¬ 
κές συντεταγμένες. Οι χάρτες αυτοί είναι αναρτημένοι σε όλες τις 
θέσεις που απαιτούνται, στο Πυροσβεστικό Σταθμό και τα Πυρο¬ 
σβεστικά Οχήματα. 

12. Η διέγερση του προσωπικού σε περίπτωση άσκησης, γίνε¬ 
ται με τον ίδιο τρόπο, εκτός εάν διαταχθεί διαφορετικά, προτασ¬ 
σόμενης υποχρεωτικά της λέξης «ΑΣΚΗΣΗ». 

Άρθρο 15 

Σχέδιο Πυρασφάλειας 

1. Το Σχέδιο Πυρασφάλειας εκπονείται από το Διοικητή του 
Πυροσβεστικού Σταθμού και περιλαμβάνει: 

α. Το υπάρχον προσωπικό, υλικά και μέσα πυρασφάλειας, 
β! Την οργάνωση του προσωπικού και μέσων του Πυροσβεστι¬ 
κού Σταθμού και της μονάδας Πολεμικής Αεροπορίας, ώστε να 
εξασφαλίζεται η απαιτούμενη ετοιμότητα για αποτελεσματική 


υποστήριξη των πτήσεων και άμεση επέμβαση σε οποιοδήποτε 
περιστατικό. 

γ. Τα σχέδια ενεργειών κατά κατηγορία συμβάντος. 

δ. Την ελεγχόμενη περιοχή πυρασφάλειας της μονάδας, σε 
πλήρες τοπογραφικό διάγραμμα. 

ε. Τα υπάρχοντα μέσα επικοινωνίας και διέγερσης. 

στ. Τα απαιτούμενα προληπτικά μέτρα πυρασφάλειας. 

ζ. Τη δυνατότητα υποστήριξης του Πυροσβεστικού Σταθμού 
του Αεροδρομίου από άλλη Πυροσβεστική Υπηρεσία πόλης, που 
είναι κοντά στη μονάδα. 

η. Την προτεραιότητα επέμβασης σε περίπτωση ταυτόχρονης 
εκδήλωσης περισσότερων του ενός συμβάντων στη μονάδα. 

θ. Κάθε στοιχείο που κρίνεται απαραίτητο για την εξασφάλιση 
αποτελεσματικής πυρασφάλειας της μονάδας. 

2.0 Διοικητής του Πυροσβεστικού Σταθμού συνεργαζόμενος 
με αρμόδιους επιτελείς της μονάδας εκπονεί και το Σχέδιο Πυρα¬ 
σφάλειας πολεμικής περιόδου που υποβάλλεται και διατηρείται 
χωριστά, στο οποίο περιλαμβάνονται ο απαιτούμενος αριθμός, οι 
βαθμοί και ο ειδικότητες των επίστρατων, τα πυροσβεστικά 
μέσα, η κατανομή, η αραίωση και προστασία του προσωπικού και 
μέσων του Πυροσβεστικού Σταθμού, όπως επίσης και κάθε άλλο 
απαραίτητο στοιχείο για εξασφάλιση αποτελεσματικής πυρασφά¬ 
λειας της μονάδας. 

3. Τα σχέδια πυρασφάλειας υπογράφονται από το Διοικητή 
του Πυροσβεστικού Σταθμού και εγκρίνονται από το Διοικητή της 
μονάδας. 

Άρθρο 16 ■ . .. , 

Εκπαίδευση 

1. Όλο το προσωπικό των Πυροσβεστικών Σταθμών αεροδρο¬ 
μίων της Πολεμικής Αεροπορίας, εκτός της αρχικής εκπαίδευσής 
του, υποχρεούται σε συνεχή εκπαίδευση με βάση το εξαμηνιαίο 
γενικό πρόγραμμα εκπαίδευσης που εκπονείται από το τμήμα πυ¬ 
ρασφάλειας του ΓΕΑ. 

2. Οι απαιτήσεις εκπαίδευσης υλοποιούνται από εκπαιδευτές 
της μονάδας και του Πυροσβεστικού Σταθμού που ορίζονται με 
διαταγές της μονάδας και του Πυροσβεστικού Σταθμού αντί¬ 
στοιχα. 

3. Με βάση το γενικό εξαμηνιαίο πρόγραμμα εκπαίδευσης του 
προσωπικού του Πυροσβεστικού Σταθμού εκπονείται από το Διοι¬ 
κητή του Πυροσβεστικού Σταθμού σε συνεργασία με το τμήμα 
πυρασφάλειας και το τμήμα εκπαίδευσης της Πτέρυγας μηνιαίο 
αναλυτικό πρόγραμμα περιοδικής εκπαίδευσης που υλοποιείται 
υποχρεωτικά. 

4. Για καθένα από τους άνδρες του Πυροσβεστικού Σταθμού 
τηρείται από την υπηρεσία του ατομικός φάκελλος εκπαίδευσης 
στον οποίο καταχωρούνται οι εκπαιδεύσεις που παρακολού¬ 
θησε. 

5. Η συντήρηση της εκπαίδευσης των πυροσβεστικών υπαλλή¬ 
λων σε διαφορετικούς τύπους αεροσκαφών θα γίνεται τουλάχι¬ 
στον μια φορά το χρόνο χωρίς μετακινήσεις, κατά το δυνατό, αν- 
δρών του Πυροσβεστικού Σώματος, με φροντίδα του ΑΤΑ και με 
συνεργασία της ΔΑΤ. 

Άρθρο 17 

Αξιολόγηση-Επιθεώρηση Πυροσβεστικού 
Σταθμού 

1. Κάθε Πυροσβεστικός Σταθμός αξιολογείται κάθε χρόνο από 
το τμήμα πυρασφάλειας του ΓΕΑ για διαπίστωση του βαθμού 
ετοιμότητας και αποτελεσματικότητάς του. 

2. Στην ομάδα αξιολόγησης συμμετέχει και ο επιτελής αξιω¬ 
ματικός του Πυροσβεστικού Σώματος στο Τμήμα Πυρασφάλειας 

του ΓΕΑ. 

3. Η αξιολόγηση θα πραγματοποιείται χωρίς προειδοποίηση 
δειγματοληπτικά σε μια από τις φυλακές. Σε περίπτωση μη ικα¬ 
νοποιητικής απόδοσης ή αξιολόγηση θα επαναλαμβάνεται και 
στις τρεις (3) φυλακές του Πυροσβεστικού Σταθού μέσα σε ένα 
μήνα. 

4. Έκθεση της εκτελεσθείσης αξιολόγησης στέλνεται από το 
ΓΕΑ στην αξιολογηθείαα μονάδα και κοινοποιείται στο Α.Π.Σ., 
Α.Τ.Α., Δ.Α.Υ. και σε όλες τις μονάδες που την ευθύνη της πυρα¬ 
σφάλειας έχει αναλάβει το Πυροσβεστικό Σώμα. 

5. Οι Πυροσβεστικοί Σταθμοί των αεροδρομίων θα αξιολογού¬ 
νται επίσης και στις ετήσεις τακτικές αξιολογήσεις των μονάδων 
μερίμνη του ΑΤΑ και ΔΑΥ. Κατά τις αξιολογήσεις αυτές θα συμ¬ 
μετέχει και ο Αξιωματικός του Πυροσβεστικού Σώματος του 
ΑΤΑ για τις μονάδες του ΑΤΑ και ο Αξιωματικός του Πυροσβε¬ 
στικού Σώματος του ΓΕΑ για τις μονάδες της ΔΑΥ. Τα αποτελέ¬ 
σματα των αξιολογήσεων του Πυροσβεστικού Σταθμού συμπερι- 
λαμβάνονται στη γενική έκθεση αξιολόγησης της μονάδας. 

6. Εσωτερικές αξιολογήσεις των Πυροσβεστικών Σταθμών 
των Αεροδρομίων μπορούν να ενεργούνται μια φορά το τρίμηνο 
με διαταγή του Διοικητή Πτέρυγας. 

Στις αξιολογήσεις αυτές θα συμμετέχουν οπωσδήποτε ως επι¬ 
κεφαλής ο Διευθυντής Υποστήριξης κατ’ εξουσιοδότηση του Διοι¬ 
κητή, ο Διοικητής του Πυροσβεστικού Σταθμού και οι Τμημα- 
τάρχες Πυρασφάλειας και Εκπαίδευσης της Πτέρυγας. 

Επιπλέον των ανωτέρω είναι δυνατόν να συμμετάσχει κατά 
την κρίση τού ΔιοΊκητή της Πτέρυγας και οποιοσδήποτε άλλος 
επιτελής για εξέταση θεμάτων της αρμοδιότητάς του. 

Άρθρο 18 / 

Αναφορές 

1. Καθημερινά υποβάλλεται στην Πτέρυγα δελτίο δύναμης 
προσωπικού και μέσων. 

2. Μηνιαία υποβάλλεται στην Πτέρυγα δελτίο δραστήριότητας 
του Πυροσβεστικού Σταθμού. 

3. Σε περίπτωση επέμβασης του Πυροσβεστικού Σταθμού σε 
οποιοδήποτε συμβάν ή ατύχημα, με εξαίρεση τα συμβάντα ή ατυ¬ 
χήματα σε αεροσκάφη, εντός ή εκτός της ελεγχόμενης περιοχής 
της μονάδας, συνιάσσονται από τον Πυροσβεστικό Σταθμό και 
υποβάλλονται στη μονάδα και στο Αρχηγείο Πυροσβεστικού Σώ¬ 
ματος (Διεύθυνση Πυρασφάλειας): 

α. Σηματική αναφορά μέσα σε δύο (2) ώρες, στην οποία φαίνε¬ 
ται η ώρα επέμβασης, το είδος του συμβάντος και οι πραγματο- 
ποιηθείσες ενέργειες. Εάν η επέμβαση αφορά κατάσβεση πυρκα¬ 
γιάς, αναφέρονται η ώρα έναρξης και κατάσβεσής της, ο χώρος 
έκρηξης, τα πιθανά αίτια και οι ζημιές ή τυχόν τραυματισμοί που 
προξενήθηκαν. 

β. Δελτίο πυρκαγιάς ή παροχής βοήθειας μέσα σε 24 ώρες από 
την εκδήλωση του συμβάντος. 

4. Οι ανωτέρω αναφορές υποβάλλονται από τη μονάδα στο 
ΑΤΑ ή σε άλλη Διοίκηση στην οποία υπάγεται η μονάδα με κοινο¬ 
ποίηση ΓΕΑ/1, ΓΕΑ/Α2, ΓΕΑ/ΔΑΠΕ και σε περίπτωση τραυ¬ 
ματισμού προσωπικού της Πολεμικής Αεροπορίας και στο ΓΕΑ/ 
Β4. 

5. Ο Διοικητής της μονάδας, εφόσον κρίνει σκόπιμο, υποβάλ¬ 
λει λεπτομερή αναφορά προς την Πρόϊσταμένη του Αρχή με κοι¬ 
νοποίηση ΓΕΑ/Γ1, σχετικά με την απόδοση των πυροσβεστικών 


μέσων και τη δράση και απόδοση του προσωπικού του Πυροσβε¬ 
στικού Σταθμού και εισηγείται τη λήψη αναγκαίων μέτρων για 
τη βελτίωση της απόδοσής τους. 

Άρθρο 19 

Καθήκοντα Τμημάτων Πυρασφάλειας 
Πολεμικής Αεροπορίας " 

1. Το Τμήμα Πυρασφάλειας του ΓΕΑ (Γ1) επανδρώνεται από 
Αξιωματικούς της Πολεμικής Αεροπορίας και από έναν Αξιωμα¬ 
τικό του Πυροσβεστικού Σώματος που τοποθετείται με μέριμνα 
του Αρχηγείου Πυροσβεστικού Σώματος και ασκεί καθήκοντα 
επιτελή. 

2. Οι βασικές αρμοδιότητες του Τμήματος Πυρασφάλειας του 
ΓΕΑ είναι οι εξής: 

α. Χειρίζεται γενικά θέματα πυρασφάλειας και εκπονεί κανονι¬ 
σμούς και διαδικασίες οργάνωσης και λειτουργίας των Πυροσβε¬ 
στικών Σταθμών των μονάδων και Υπηρεσιών της Πολεμικής 
Αεροπορίας. 

β. Παρακολουθεί την εξέλιξη στον τομέα πυροσβεστικών και 
διασωστικών μέσων, πυροσβεστικών υλικών και προγραμματίζει 
τον εκσυγχρονισμό και την προμήθειά τους, με σκοπό την κάλυψη 
των ελλείψεων και βελτίωση του επιπέδου πυρασφάλειας των μο¬ 
νάδων και Υπηρεσιών της Πολεμικής Αεροπορίας. 

γ. Μεριμνά για τον καθορισμό από τους αρμόδιους φορείς των 
βασικών κριτηρίων πυρασφάλειας της Πολεμικής Αεροπορίας 
(απαιτήσεις ετοιμότητας σε μέσα, επάνδρωση, ποσότητες κατα¬ 
σβεστικών υλικών εξοπλισμό κ.λπ.). 

δ. Μεριμνά για τη σύνταξη από τους αρμόδιους φορείς των τε¬ 
χνικών προδιαγραφών των πυροσβεστικών-διασωστικών μέσων 
και κατασβεστικών υλικών. 

ε. Μετέχει των γενικών επιθεωρήσεων των μονάδων και επι¬ 
θεωρεί τα μέσα, τις διαδικασίες ενεργοποίησης των Πυροσβεστι¬ 
κών Σταθμών και κάθε τομέα που επηρεάζει την επιχειρησιακή 
τους ικανότητα. 

στ. Τηρεί στατιστικά στοιχεία των πυροσβεστικών συμβάντων 
των μονάδων και Υπηρεσιών της Πολεμικής Αεροπορίας. 

ζ. Συνεργάζεται με φορείς εκτός ΓΕΑ για θέματα πυρασφά¬ 
λειας και ειδικότερα με το Αρχηγείο Πυροσβεστικού Σώματος 
για θέματα που αφορούν τους Πυροσβεστικούς Σταθμούς των Αε¬ 
ροδρομίων της Πολεμικής Αεροπορίας των οποίων η πυρασφά¬ 
λεια έχει αναληφθεί από το Πυροσβεστικό Σώμα. 

η. Συνεργάζεται με το Αρχηγείο Πυροσβεστικού Σώματος για 
την έκδοση οποιουδήποτε προγράμματος εκπαίδευσης που θα 
βελτίωνε την ικανότητα του προσωπικού των Πυροσβεστικών 
Σταθμών στην εκτέλεση της αποστολής τους όπως αυτή ορίζεται 
στο άρθρο 3 του παρόντος Κανονισμού. 

θ. Επιλαμβάνεται για οποιοδήποτε θέμα κρίνει σκόπιμο ότι θα 
αυξήσει την επιχειρησιακή ικανότητα των Πυροσβεστικών Σταθ¬ 
μών, εκδίδει οδηγίες και διαταγές και ενθαρρύνει τα υφιστάμενα 
κλιμάκια στην υποβολή εισηγήσεων στον τομέα της πυρασφά¬ 
λειας. 

3. Οι βασικές αρμοδιότητες των τμημάτων πυρασφάλειας του 
ΑΤΑ και των Διοικήσεων είναι οι εξής: 

α. Ευθύνονται για την επιχειρησιακή ικανότητα των Πυροσβε¬ 
στικών Σταθμών, εκδίδουν τις απαραίτητες διαταγές και οδηγίες 
προς τις μονάδες ευθύνης τους και εισηγούνται στο ΓΕΑ οτιδή¬ 
ποτε κρίνουν σκόπιμο για τη βελτίωση της απόδοσής τους. 

β. Παρέχουν στις μονάδες τους στην κατευθυντήρια γραμμή 
υλοποίησης των εκδιδομένων από το ΓΕΑ κανονισμών και διατα¬ 
γών για θέματα πυρασφάλειας. ^ 

γ. Μεριμνούν για την καλή λειτουργία των Πυροσβεστικών 
Σταθμών των μονάδων τους και ελέγχουν την ετοιμότητα του 
προσωπικού και των μέσων στις τακτικές και έκτακτες αξιολογή- 

σεις. , ■·.··■ 

δ. Εγκρίνουν, όταν αυτό προβλέπεται, τα σχέδια πυρασφά¬ 
λειας που υποβάλλονται από τις μονάδες τους και σε περίπτωση 
μη έγκρισής τους αιτιολογούν έπαρκώς τους λόγους, δίνοντας 
συγχρόνως τις απαραίτητες οδηγίες επανασύνταξής τους. 

ε. Εισηγούνται στο ΓΕΑ την τοποθέτηση στις μονάδες τους αυ¬ 
τόματων συστημάτων αναγγελίας και κατάσβεσης πυρκαγιάς σε 
χώρους μεγάλης επιχειρησιακής αξίας ή υψηλού κόστους. 

στ. Μεριμνούν για τη διασταυρωτική εκπαίδευση των Πυρο¬ 
σβεστών σε όλους τους τύπους των αεροσκαφών της Πολεμικής 
Αεροπορίας με προτεραιότητα σε αυτά που προβλέπεται να εξυ¬ 
πηρετούνται από τα αεροδρόμια που εδρεύουν Πυροσβεστικοί 
Σταθμοί. 

ζ. Μεριμνούν για την ανακατανομή των Πυροσβεστικών οχη¬ 
μάτων στις μονάδες ευθύνης τους. ί 

η. Πέραν των ανωτέρω το Τμήμα Πυρασφάλειας της ΔΑΤ 
λόγω τής αποστολής του χειρίζεται θέματα εκπαιδευτικής και τε¬ 
χνικής φύσης. 

4. Τα Τμήματα Πυρασφάλειας των μονάδων είναι τα επιτε¬ 
λικά όργανα του διευθυντή Υποστήριξης ο οποίος ασκεί τον επι¬ 
χειρησιακό έλεγχο στους Πυροσβεστικούς Σταθμούς. Τα καθήκο¬ 
ντα και οι αρμοδιότητες των τμημάτων πυρασφάλειας αναφέρο- 
νται στον Κανονισμό των μονάδων. Στις αρμοδιότητες του Διευ¬ 
θυντή Υποστήριξης περιλαμβάνονται και τα κατωτέρω: 

α. Ελέγχει την υλοποίηση των καθηκόντων του Διοικητή του 
Πυροσβεστικού Σταθμού που περιλαμβάνονται στην παράγρ. 7 
του άρθρου 7 του παρόντος Κανονισμού. 

β. Ελέγχει την υλοποίηση και τα αποτελέσματα της εκπαίδευ¬ 
σης παρακολουθώντας κατά καιρούς διάφορες φάσεις της εκπαί¬ 
δευσης του προσωπικού του Πυροσβεστικού Σταθμού και της 
Μονάδας ελέγχοντας δειγματοληπτικά τις γνώσεις του προσωπι¬ 
κού της μονάδας σε θέματα πυρασφάλειας. 

γ. Ελέγχει δειγματοληπτικά για την υλοποίηση συντήρησης 
και επιθεώρησης του πυροσβεστικού εξοπλισμού της Μονάδας 
και τη συντήρηση 1ου βαθμού των πυροσβεστικών και διασωστι- 
κών οχημάτων. 

δ. Συνεργάζεται με το Διοικητή του Πυροσβεστικού Σταθμού 
σε ότι αφορά: 

(1) Την επίλυση θεμάτων διαβίωσης του προσωπικού του Πυ¬ 
ροσβεστικού Σταθμού. 

(2) Την έκδοση του προγράμματος περιοδικής εκπαίδευσης 
προσωπικού του Πυροσβεστικού Σταθμού και του λοιπού προσω¬ 
πικού της Μονάδας. 

(3) Την επίλυση προβλημάτων που έχουν προβληθεί από τον 
Πυροσβεστικό Σταθμό και που αρμόδια για επίλυσή τους είναι η 
Μονάδα ή την προώθησή τους αρμοδίως. 

ΚΕΦΑΛΑΙΟ Δ’ 

Διοικητικά Θέματα 
Άρθρο 20 

Μεταθέσεις Προσωπικού Πυροσβεστικού Σταθμού 

1. Το προσωπικό του Πυροσβεστικού Σώματος που τοποθετεί¬ 
ται στους Πυροσβεστικούς Σταθμούς Αεροδρομίων της Πολιτι¬ 
κής Αεροπορίας παραμένει σ’ αυτούς για όσο το δυνατό μεγαλύ¬ 
τερο χρονικό διάστημα. 

2. Μετάθεση του προσωπικού δεν πραγματοποιείται πριν πε¬ 
ράσουν δύο (2) χρόνια από την ημερομηνία τοποθέτησής του 
στους Πυροσβεστικού Σταθμούς Αεροδρομίων. 

3. Εξαιρέσεις από τις ρυθμίσεις της προηγούμενης παραγρά¬ 
φου μπορούν να γίνουν: 

α. Σε περιπτώσεις βαρέων πειθαρχικών παραπτωμάτων, σο¬ 

βαρών ασθενειών και δυσμενούς επίδρασης των τοπικών κλιμα- 
τολογικών συνθηκών στην υγεία των υπαλλήλων ή μελών των 
οικογενειών τους. 

β. Σε περίπτωση εισαγωγής των υπαλλήλων στην Πυροσβε¬ 
στική Σχολή. 

4. Κατά την πραγματοποίηση των ανωτέρω μεταθέσεων θα 
εξασφαλίζεται απαραίτητα η επιχειρησιακή ικανότητα (εμπει- 
ρία-διαδοχή) των Πυροσβεστικών υπαλλήλων με μέριμνα του 
Αρχηγείου Πυροσβεστικού Σώματος. Για την εξασφάλιση της 
επιχειρησιακής ικανότητας το έμπειρο προσωπικό, λόγω ετήσιων 
μεταθέσεων και εισαγωγής στην Πυροσβεστική Σχολή δεν θα 
μειώνεται κάτω του 80% της οργανικής δύναμης του Πυροσβε¬ 
στικού Σταθμού. 

Άρθρο 21 

Χορήγηση Αδειών-Φύλλων Πορείας 

1. Οι κανονικές και έκτακτες άδειες απουσίας του προσωπικού 
χορηγούνται από το Διοικητή του Πυροσβεστικού Σταθμού, σύμ¬ 
φωνα με τις διατάξεις του Κανονισμού Εσωτερικής Υπηρεσίας 
του Πυροσβεστικού Σώματος και τους περιορισμούς της παραγρ. 
3 του άρθρου 6 του παρόντος, 

2. Οποιαδήποτε απουσία του Διοικητή του Πυροσβεστικού 
Σταθμού αναφέρεται στον Διοικητή της Μονάδας ή τον αναπλη¬ 
ρωτή του. 

3. Η χορήγηση φύλλων πορείαςγια μετακινήσεις για εκτέλεση 
υπηρεσίας που έχει άμεση σχέση με τηνΠολεμική Αεροπορία διέ- 
πεται από τις ισχύουσες σ’ αυτή διατάξεις. Για τις υπόλοιπες με¬ 
τακινήσεις εφαρμόζονται οι σχετικές διατάξεις του Πυροσβεστι¬ 
κού Σώματος. 

4. Ο Διοικητής της Μονάδας μπορεί να ζητήσει μετακίνηση 
προσωπικού του Πυροσβεστικού Σταθμού σε περίπτωση ανάγκης 
μετά προηγούμενη συνεννόηση με την προϊσταμένη του Πυροσβε¬ 
στικού Σταθμού Υπηρεσία. Στην περίπτωση αυτή κοινοποιεί την 
ενέργειά του στο ΑΤΑ ή ΔΑΥ, ανάλογα με την υπαγωγή της Μο¬ 
νάδας και στο ΓΕΑ/Γ1. 

Άρθρο 22 

Πειθαρχική και Ποινική Δικαιοδοσία 

1. Η πειθαρχική και ποινική δικαιοδοσία στο προσωπικό του 
Πυροσβεστικού Σταθμού ασκείται σύμφωνα με τις ισχύουσες στο 
Πυροσβεστικό Σώμα διατάξεις. 

2. Ειδικά στο Διοικητή του Αεροδρομίου παρέχεται η δυνατό¬ 
τητα να αναφέρει στο Αρχηγείο Πυροσβεστικού Σώματος, με κοι¬ 
νοποίηση στην προϊσταμένη του Αρχή, περιστατικά που δικαιολο¬ 
γούν ενδεχομένως την πειθαρχική δίωξη του Διοικητή του Πυρο¬ 
σβεστικού Σταθμού. 

3. Σε περίπτωση διάπραξης ποινικού αδικήματος στο οποίο 
εμπλέκονται και Στρατιωτικοί διατάσσεται προανάκριση σύμ¬ 
φωνα με τις ισχύουσες διατάξεις στην Πολεμική Αεροπορία για 
τους στρατιωτικούς και στο Πυροσβεστικό Σώμα για τους πυρο¬ 
σβεστικούς υπαλλήλους. 

Άρθρο 23 

Εκθέσεις Ικανότητας - Φύλλα Ποιότητας 

Για τη σύνταξη εκθέσεων ικανότητας και φύλλων ποιότητας 
του προσωπικού του Πυροσβεστικού Σταθμού Αεροδρομίων της 

Πολεμικής Αεροπορίας εφαρμόζονται οι ισχύουσες διατάξεις του 
Πυροσβεστικού Σώματος. 

Άρθρο 24 

Υγειονομική Περίθαλψη 

1. Από τη Μονάδα της Πολεμικής Αεροπορίας παρέχεται 
υγειονομική περίθαλψη στο προσωπικό του Πυροσβεστικού Σταθ¬ 
μού Αεροδρομίου σε ό,τι αφορά ιατρικές επισκέψεις στο Ιατρείο 
της Μονάδας και εγγραφή ιατρικής συνταγής στα ατομικά βι¬ 
βλιάρια υγείας. 

2. Ο γιατρός της Μονάδας υποχρεούται μία φορά το μήνα να 
επισκέπτεται όλους τους χώρους των εγκαταστάσεων του Πυρο¬ 
σβεστικού Σταθμού για τη διαπίστωση των όρων διαβίωσης των 
πυροσβεστικών υπαλλήλων και της τυχόν επίδρασης τούτων 
στην υγεία τους, υποχρεούμενος στην υποβολή σχετικής έκθεσης 
στο Διοικητή της Μονάδας, η οποία κοινοποιείται και στο Διοι¬ 
κητή του Πυροσβεστικού Σταθμού. 

Άρθρο 25 

Τροφοδοσία - Κυλικείο 

1. Οι Αξιωματικοί, Πυρονόμοι και το κατώτερο προσωπικό 
του Πυροσβεστικού Σταθμού του Αεροδρομίου μπορούν να σιτίζο¬ 
νται στη Λέσχη Αξιωματικών και Υπαξιωματικών της Μονάδας 
της Πολεμικής Αεροπορίας αντίστοιχα. 

2. Σε κάθε Πυροσβεστικό Σταθμό λειτουργεί κυλικείο για τις 
ανάγκες του προσωπικού που διέπεται από τον Κανονισμό Λει¬ 
τουργίας των Κέντρων Ψυχαγωγίας του Πυροσβεστικού Σώμα¬ 
τος. 

3. Ο εφοδιασμός του Κυλικείου με τα απαραίτητα είδη μπορεί 
να πραγματοποιείται από το Κεντρικό Κυλικείο της Μονάδας της 
Πολεμικής Αεροπορίας. 

' Άρθρο 26 

Μεταφορές Προσωπικού 

1. Για τις υπηρεσιακές κινήσεις του Διοικητή και του λοιπού 
προσωπικού του Πυροσβεστικού Σταθμού μέσα στη Μονάδα, δια¬ 
τίθενται από το Πυροσβεστικό Σώμα, κατάλληλα οχήματα. Τα 
καύσιμα και τα λιπαντικά χορηγούνται από τη Μονάδα της Πο¬ 
λεμικής Αεροπορίας. 

2. Κατ’ εξαίρεση η Μονάδα της Πολεμικής Αεροπορίας σε πε¬ 
ριπτώσεις αυξημένων αναγκών κίνησης του συνεργείου επιθεώ- 
ρησης-συντήρησης των πυροσβεστήρων και εγκαταστημένων 
συστημάτων πυρασφάλειας ή θέσης εκτός ενέργειας του οχήμα¬ 
τος του Πυροσβεστικού Σταθμού, διαθέτει σ’ αυτόν κατάλληλο 
όχημα για το σκοπό αυτό. 

3. Το προσωπικό του Πυροσβεστικού Σταθμού επιβιβάζεται 
στα οχήματα μεταφοράς προσωπικού της Μονάδας Πολεμικής 
Αεροπορίας. 

Άρθρο 27 

Επιθεώρηση Προσωπικού 

1. Το προσωπικό του Πυροσβεστικού Σταθμού που εκτελεί 
υπηρεσία Α' δώρου συμμετέχει στη μηνιαία επιθεώρηση της Πτέ¬ 
ρυγας εφόσον δεν παρακωλύεται η πυρασφάλεια της Μονάδας. 

2. Η μηνιαία επιθεώρηση ενεργείται από το Διοικητή της Μο¬ 
νάδας μισή ώρα πριν από τον καθορισμένο για την επιθεώρηση 
της Μονάδας χρόνο στις εγκαταστάσεις του Πυροσβεστικού 
Σταθμού και αποσκοπεί στον έλεγχο του προσωπικού και των μέ¬ 
σων του Πυροσβεστικού Σταθμού από πλευράς επιχειρησιακής 
ετοιμότητας αυτού. 

3. Στη διάρκεια της επιθεώρησης θα εξασφαλίζεται από το 


Διοικητή του Πυροσβεστικού Σταθμού ετοιμότητα για την ταχεία 
και απρόσκοπτη αναχώρηση των πληρωμάτων σε περίπτωση 
ανάγκης. 

Άρθρο 28 

Μισθοδοσία-Ιματισμός 

Για τη μισθοδοσία και χορήγηση ειδών ιματισμού στο προσω¬ 
πικό των Πυροσβεστικών Σταθμών Αεροδρομίων φροντίζει το 
Αρχηγείο Πυροσβεστικού Σώματος, ενώ για τη χορήγηση αντι¬ 
πυρικού ιματισμού η Πολεμική Αεροπορία. 

Άρθρο 29 

Στέγαση Προσωπικού 

1. Για τη στέγαση του προσωπικού των Πυροσβεστικών Σταθ¬ 
μών, ανάλογα με την τάξη τους, χρησιμοποιούνται κατάλληλα 
κτίρια. 

2. Οι Αξιωματικοί και υπάλληλοι των Πυροσβεστικών Σταθ¬ 
μών Αεροδρομίων μπορούν να στεγάζονται σε χώρους Λεσχών 
και οικημάτων, που παραχωρούνται από το Διοικητή της Μονά¬ 
δας ανάλογα με το βαθμό τους, εφόσον υπάρχουν τέτοιοι διαθέσι¬ 
μοι χώροι. 


3. Στις πιο πάνω περιπτώσεις το προσωπικό των Πυροσβεστι¬ 
κών Σταθμών υποχρεούται να συμμορφώνεται με τις σχετικές 
διαταγές της Πολεμικής Αεροπορίας. 

Άρθρο 30 
Ασφάλεια 

Καθήκοντα σκοπού του Πυροσβεστικού Σταθμού εκτελεί ο τη¬ 
λεφωνητής κάθε φυλακής ευθυνόμενος για την ασφάλεια των χώ¬ 
ρων και μέσων του Πυροσβεστικού Σταθμού. 

ΚΕΦΑΛΑΙΟ Ε’ 

Τελικές Διατάξεις 
Άρθρο 31 
Εφεδρεία 

1. Σε περίοδο πολέμου ή γενικής επιστράτευσης οι Πυροσβε¬ 
στικοί Σταθμοί Αεροδρομίων της Πολεμικής Αεροπορίας ενισχύ- 
ονται σε προσωπικό και μέσα σε φροντίδα της Πολεμικής Αερο¬ 
πορίας. 


2. το προσωπικό που ενισχύει τους Πυροσβεστικούς Σταθμούς 
Αεροδρομίων προέρχεται από επίστρατους που εκπαιδεύονται 
κατά την ειρηνική περίοδο από το προσωπικό των Πυροσβεστι¬ 
κών Σταθμών των Μονάδων. 

Άρθρο 32 

Επιφυλακή 

Η θέση σε επιφυλακή του προσωπικού των Πυροσβεστικών 
Σταθμών των Αεροδρομίων της Πολεμικής Αεροπορίας σε περι¬ 
πτώσεις ασκήσεων, αξιολογήσεων και έκτακτων αναγκών της 
Μονάδας, διατάσσεται από το Διοικητή του Πυροσβεστικού 

Σταθμού, ύστερα από συνεννόηση με το Διοικητή της Μονάδας 
και σύμφωνα με τα προβλεπόμενα στον Κανονισμό Εσωτερικής 
Υπηρεσίας του Πυροσβεστικού Σώματος. 

Άρθρο 33 

Κατάσβεση πυρκαγιών εκτός ελεγχόμενης 
περιοχής της Μονάδας 

1. Σε περίπτωση έκρηξης πυρκαγιάς εκτός της ελεγχόμενης 
περιοχής της Μονάδας, ο Διοικητής του Πυροσβεστικού Σταθμού 
διατάσσει επέμβαση, εφόσον κρίνει ότι από την επέκτασή της θα 
κινδυνεύσουν οι εγκαταστάσεις του Αεροδρομίου. 

2. Σε άλλες περιπτώσεις πυρκαγιών εκτός ελεγχόμενης περιο¬ 
χής της Μονάδας, η επέμβαση εγκρίνεται από το Διοικητή της 
Μονάδας μετά από σχετική εισήγηση του Διοικητή ή του Αξιω¬ 
ματικού Επιχειρήσεων του Πυροσβεστικού Σταθμού και εφόσον 
καλύπτονται πλήρως οι ανάγκες πυρασφάλειας της Μονάδας από 
τους παραμένοντες στον Πυροσβεστικό Σταθμό υπαλλήλους και 
μέσα πυρασφάλειας. 

Άρθρο 34 

Τάξη κατά τη μετάβαση πυροσβεστικών και 
διασωστικών οχημάτων σε περίπτωση συμβάντος 

1. Σε περίπτωση έναρξης πυρκαγιάς ή ατυχήματος εντός ή 
εκτός ελεγχόμενης περιοχής της Μονάδας, η αναπτυσσόμενη τα¬ 
χύτητα των πυροσβεστικών και διασωστικών οχημάτων πρέπει 
να είναι τέτοια ώστε να εξασφαλίζεται η ταχύτερη μετάβασή τους 
στον τόπο του συμβάντος, με την προϋπόθεση της ασφαλούς άφι¬ 
ξης του προσωπικού και των οχημάτων. 

2. Οι υπόλοιπες υπηρεσιακές κινήσεις των οχημάτων εντός 
της Μονάδας διέπονται από τους περιορισμούς ταχύτητας που 
ισχύουν στις Μονάδες. 

Άρθρο 35 

Υλικές και ηθικές αμοιβές 

1.0 Διοικητή της Μονάδας με αναφορά του προς το Αρχηγείο 
Πυροσβεστικού Σώματος μπορεί να προτείνει την απονομή υλι¬ 
κής ή ηθικής αμοιβής στο Διοικητή και στο προσωπικό του Πυρο¬ 
σβεστικού Σταθμού για εξαιρετικές και συγκεκριμένες πράξεις 
κατά τις οποίες υπερέβησαν το καλώς εννοούμενο καθήκον ή για 
εξαιρετική επιμέλεια και ζήλο στην εκτέλεση των καθηκόντων 
τους. 

2. Για το είδος και τη διαδικασία απονομής έχουν εφαρμογής 
οι σχετικές διατάξεις του Κανονισμού Εσωτερικής Υπηρεσίας του 
Πυροσβεστικού Σώματος. 

Άρθρο 36 

Έναρξη ισχύος 

Η ισχύς του Διατάγματος αυτού αρχίζει από τη δημοσίευσή 
του στην Εφημερίδα της Κυβέρνησης. 


Στους Υπουργούς Εθνικής Άμυνας και Δημόσιας Τάξης ανα¬ 
θέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 30 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΗΣ 

ΠΑΝ' ΧΑΡΑΛΑΜΠΟΠΟΥΛΟΣ ΓΕΩΡΓΙΟΣ ΠΕΤΣΟΣ 



ΑΠΟΦΑΣΕΙ Σ 

ΑΠΟΦΑΣΗ ΔΙΟΙΚΗΤΗ 11/29.12.88 (2) 

Εξουσιοδότηση από την Τράπεζα της Ελλάδος των χρηματι- 
στών-μελών του Χρηματιστηρίου Αξιών Αθηνών για την ανα¬ 
νέωση και εξόφληση εντόκων γραμματίων του Ελληνικού Δη¬ 
μοσίου σε φυσικά πρόσωπα και νομικά πρόσωπα ιδιωτικού δι¬ 
καίου. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Τα άρθρα 7 και 8 του Ν.Δ. 3745/57 «περί εκδόσεως εντό¬ 
κων γραμματίων» όπως τροποποιήθηκε με το άρθρο 4 του Ν. 
1266/82 «όργανα ασκήσεως της νομισματικής, πιστωτικής και 
συναλλαγματικής πολιτικής και άλλες διατάξεις». 

β) Την από 8 Μαρτίου 1985 μεταξύ της Τράπεζας της Ελλά¬ 
δος και του Ελληνικού Δημοσίου σύμβαση ανάθεσης από το Ελ¬ 
ληνικό Δημόσιο στην Τράπεζα της Ελλάδος της διαχείρησης των 
εντόκων γραμματίων. 

γ) Την από 11 Απριλίου 1985 (Συν. 8) απόφαση του Γενικού 
Συμβουλίου της Τράπεζας της Ελλάδος με την οποία εξουσιοδο¬ 
τείται ο Διοικητής της Τράπεζας για την έκδοση αποφάσεων με 
τις οποίες θα εξουσιοδοτεί τις τράπεζες και άλλα πιστωτικά ιδρύ¬ 
ματα και τους χρηματιστές-μέλη του Χρηματιστηρίου Αξιών 
Αθηνών να διακινούν έντοκα γραμμάτια σε φυσικά πρόσωπα και 
νομικά πρόσωπα ιδιωτικού δικαίου. 

δ) Την 514/17.6.85 Πράξη του Διοικητή της Τράπεζας της 
Ελλάδος με την οποία καθορίστηκαν οι βασικοί όροι διακίνησης 
των εντόκων γραμματίων του Ελληνικού Δημοσίου σε φυσικά 
πρόσωπα και νομικά πρόσωπα ιδιωτικού δικαίου από τις εξουσιο¬ 
δοτημένες από την Τράπεζα της Ελλάδος για το σκοπό αυτό τρά¬ 
πεζες, άλλα πιστωτικά ιδρύματα και χρηματιστές-μέλη του Χρη¬ 
ματιστηρίου Αξιών Αθηνών. 

ε) Την Απόφαση Διοικητή της Τράπεζας της Ελλάδος 3/ 
19.6.85 με την οποία μεταξύ άλλων εξουσιοδοτήθηκαν οι χρη- 
ματιστές-μέλη του Χρηματιστηρίου Αξιών Αθηνών να διαθέτουν 
σε φυσικά πρόσωπα και νομικά πρόσωπα ιδιωτικού δικαίου 
έντοκα γραμμάτια του Ελληνικού Δημοσίου. 

στ) Το από 6.10.88 (ΑΠ 2732) έγγραφο του Χρηματιστηρίου 
Αξιών Αθηνών, καθώς και τις απόψεις της Διεύθυνσης Εργασιών 
Δημοσίου, αποφάσισε: 

Να συμπληρώσει την απόφαση Διοικητή της Τράπεζας της 
Ελλάδος 3/19.6.85 και να εξουσιοδοτήσει τους χρηματιστέ- 
ς-μέλη του Χρηματιστηρίου Αξιών Αθηνών να ανανεώνουν ή 
εξοφλούν κατά τη λήξη τους έντοκα γραμμάτια του Ελληνικού 
Δημοσίου σε φυσικά πρόσωπα και νομικά πρόσωπα ιδιωτικού δι¬ 
καίου μέσα στα πλαίσια της ΠΔ/ΤΕ 514/17.6.85. 

Η απόφαση αυτή να δημοσιευθεί στην Εφημερίδα της Κυβερ- 

νήσεως. 

Αθήνα, 4 Ιανουάριου 1989 

Ο Διοικητής 
ΔΗΜ. ΧΑΛΙΚΙΑΣ 




